Sacrosancto et exorabili loco in honore beatorum apostolorum Petri et Pauli dicatam Cluniensi cenobio, ego, in Dei nomine, Hugo dono ad eundem locum, pro remedio anime matris mee Dine, aliquid ex rebus meis, que sunt site in pago Maticensi, in villa Chedas: scilicet vineam unam que terminat ex omnibus partibus terra Sancti Petri; faciantque ab hodierno die quicquid facere voluerint. Dono etiam ancillam quamdam, nomine Teteldem, cum infantibus suis sex in servicio fratrum, pro anima ejus. Si quis autem hanc donationem calumpniare voluerit, vindicare non valeat; sed omni tempore inconvulsa permaneat, stipulatione subnixa. Hactum Cluniaco publice. Sig. Hugoni, qui fieri et firmare rogavit. S. Raxnane, uxoris ejus. S. Vuidberti. S. Tedzelini. Data per manus Sigbaldi levite, anno VIII Rodberti regis.